Komisijos Sprendimas
2000 m. rugsėjo 26 d.
iš dalies keičiantis Sprendimą 96/603/EB, nustatantį A klasei "Neturi įtakos gaisrui" priklausančių produktų, numatytų Sprendime 94/611/EB, įgyvendinančiame Tarybos direktyvos 89/106/EEB dėl statybos produktų 20 straipsnį, sąrašą
(pranešta dokumentu Nr. C(2000) 2640)
(tekstas svarbus EEE)
(2000/605/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 20 straipsnį,
kadangi:
(1) Komisijos sprendimu 96/603/EB [3] nustatytas A klasei "Neturi įtakos gaisrui" priklausančių produktų sąrašas, numatytas Komisijos sprendimo 94/611/EB [4], aprašančio Europos statybos produktų klasifikavimo pagal reakciją į ugnį sistemą, priedo 1 ir 2 lentelėse.
(2) Sprendimas 94/611/EB buvo pakeistas Komisijos sprendimu 2000/147/EB [5], kuriame nėra nuorodų į A klasę, todėl būtina iš dalies pakeisti Sprendimą 96/603/EB.
(3) Šiame sprendime numatytos priemonės atitinka Statybos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 96/603/EB iš dalies keičiamas taip:
1) 1 straipsnio pirmoji pastraipa pakeičiama taip:
"Medžiagos, išvardytos šio sprendimo priede, ir iš jų pagaminti produktai dėl mažo degumo laipsnio ir pagal priede nurodytas sąlygas priskiriami A1 ir A1FL klasėms ("Neturi įtakos gaisrui";), pateikiami Sprendimo 2000/147/EB priedo 1 ir 2 lentelėse.";
2) priedas iš dalies keičiamas taip:
a) pavadinimas pakeičiamas taip:
"Medžiagos, kurios neatliekant bandymų pagal jų reakciją į ugnį priskiriamos A1 ir A1FL klasėms, numatytoms Sprendime 2000/147/EB.";
b) bendros pastabos iš dalies keičiamos taip:
i) pirmojoje ir trečiojoje pastraipose "A klasei" pakeičiama "A1 ir A1FL klasėms";
ii) pirmojoje ir ketvirtojoje pastraipose žodžiai "(kuris bebūtų mažesnis)" pakeičiami žodžiais "(kuris bebūtų labiau apsunkinantis)".
2 straipsnis
Šis sprendimas skirtas valstybėms narėms.
Priimta Briuselyje, 2000 m. rugsėjo 26 d.